Талдықорғандағы жобалау институтына Жүсіп Жәнекеновтің есімі берілді
DATE: 18:35, 30 Қазан 2017 | GMT +5
TITLE: Талдықорғандағы жобалау институтына Жүсіп Жәнекеновтің есімі берілді
URL: https://kaz.inform.kz/news/taldykorgandagy-zhobalau-institutyna-zhusip-zhanekenovtin-esimi-berildi_a3080279/
META: DATE: 18:35, 30 Қазан 2017 | GMT +5
TOTAL WORDS: 103
AUTHOR(S):
TEXT: Жетісу өлкесіндегі су шаруашылығының дамуына өлшеусіз еңбек сіңірген азаматтың тас мүсіні осы мекеме алдына орнатылды. Жәнекенов көзі тірі болғанда биыл 70 жасқа толар еді. Шараға білікті маманның туған-туыстары, досжарандары қатысты. Сөз сөйлегендер елге жасаған еңбегін еске алып, азаматтық ұстанымына баға берді. Жүсіп Рысқалиұлы Батыс Қазақстан облысында туғанымен бүкіл күш-жігерін Жетісудың су шаруашылығы құрылыстары мен ғимараттарын жобалау жұмысына арнады. Мәселен, оның тікелей басқаруымен бұрынғы Талдықорған облысы бойынша 1990 жылы 303 мың гектар суармалы жер игерілді. Елді мекендерге 5 мың шақырым ауызсу жүйесі тартылды. «Құндызды», «Көлтабан», «Қызылағаш», «Қоңыр өлең» ауылдарында жауындатқыш арқылы жер астынан су шығарып, егістік салған Жүсіп Жәнекенов болатын деп еске алды жиналғандар
